เคาะแล้ว! รถไฟทางคู่ “ลพบุรี-ปากน้ำโพ” สัญญา 1 ราคาต่ำสุด 10,050 ลบ.
เคาะแล้ว! รถไฟทางคู่ “ลพบุรี-ปากน้ำโพ” สัญญา 1 เสนอราคาต่ำสุด 10,050 ลบ.จากราคากลาง 10,147 ลบ.
7 ก.ย. 2560

ผู้สื่อข่าวรายงานว่า การรถไฟแห่งประเทศไทย (รฟท.) เปิดเผยผลการประมูลงานก่อสร้างโครงการรถไฟทางคู่ ลพบุรี-ปากน้ำโพ สัญญา 1 ช่วงบ้านกลับ-โคกกระเทียม ซึ่งเป็นงานรถไฟยกระดับ มีผู้เสนอราคาต่ำสุด 10,050 ล้านบาท จากราคากลาง 10,147 ล้านบาท
อนึ่ง โครงการก่อสร้างโครงการรถไฟทางคู่ ช่วงลพบุรี-ปากน้ำโพ สัญญา 1 เป็นงานรถไฟยกระดับ เอกชนยื่นซอง จำนวน 5 ราย ได้แก่ 1) บริษัท อิตาเลียน ดีเวล๊อปเมนต์ จำกัด (มหาชน) หรือ ITD 2) กิจการร่วมค้า ยูเอ็น-เอสเอช ประกอบด้วย บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ และบริษัท ชิโนไฮโดร คอร์ปอเรชั่น ลิมิเต็ด 3) บริษัท ช.การช่าง ขำกัด (มหาชน) หรือ CK 4) บริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด (มหาชน) หรือ STEC และ 5) บริษัท ทีพี เจวี จำกัด ประกอบด้วย บริษัท เพาเวอร์ไลน์ คอนสตรัคชั่น เทคโนโลยี จำกัด (บริษัทนำ) , บริษัท ทิพากร จำกัด และ บริษัท สหการวิศวกร จำกัด (เป็นบริษัทย่อย TRC)